

Käesolev näidistunnikava kuulub Biodigi digitaalsete materjalide õppekomplekti ja toetab gümnaasiumibioloogia II kursuse organismide arengu teema alateema „Suguhaigused“ õpetamist.

Tunnikava sisaldab soovitusi tunni läbiviimiseks viisil, mis lubab tõhusalt kasutada õppekomplekti kuuluvaid esitlusi, mudeleid, töölehti, videoid, teemaga seotud audiomaterjale ning kordamiseks ja enesekontrolliks mõeldud teste.

Õppekomplektis olevad materjalid on koostatud lähtuvalt kehtivast riiklikust õppekavast.



Tundide käigus omandavad õpilased ülevaate

* suguhaigustesse nakatumise viisidest,
* suguhaiguste avaldumisest,
* suguhaiguste ennetamisest.



I

Sissejuhatuseks teemasse näitab õpetaja õpilastele õppekomplekti esitlust „11. Suguhaigused”. Esitlus toetab antud teemaga seotud bioloogilise sõnavara omandamist. Enne edasiste ülesannete juurde liikumist veendub õpetaja, et õpilased mõistavad, mida tähendavad järgmised mõisted:

* sugulisel teel levivad haigused,
* HIV,
* AIDS.

Esitluse tõhusamaks kasutamiseks on õpetajale soovituslik eelnevalt läbi lugeda slaidide all asuvad märkmed.

II

Alateema läbimiseks on ette nähtud kaks tundi. Teise tunni alguses kontrollib õpetaja, kas õpilased mäletavad eelmisel tunnil õpitud mõisteid.



I

Esimeses tunnis töötavad õpilased iseseisvalt või koos pinginaabriga animatsiooniga ja Scratch’i mudeliga „Suguhaigustesse nakatumise riskid“. Täpsemad juhised mudeliga töötamiseks leiab töölehelt „Suguhaigused”.

II

Teises tunnisjagunevad õpilased 3–4-liikmelistesse rühmadesse ning mängivad rollimänge. Täpsemad juhised rollimängu läbiviimiseks on töölehel „Rollimäng: suguhaiguste vältimine“.



I

Tunni teises pooles esitavad grupid oma rollimängud.

II

Pärast lühikest arutelu vaadatakse koos videoid „Noored suguhaigustest“ (4:21 min) ja „Arst suguhaigustest“ (4:41 min).



I

Õpilased täiendavad lähtuvalt rollimängudest töölehte ja valmistuvad aruteluks. Õpetaja roll on arutelule eelnevalt põgusalt tutvuda õpilaste järeldustega, et arutelu vajadusel suunata ja juhtida.

II

Õpilased täiendavad lähtuvalt videos nähtust töölehte ja valmistuvad aruteluks. Õpetaja roll on arutelule eelnevalt põgusalt tutvuda rühmades tehtud järeldustega, et arutelu vajadusel suunata ja juhtida.



I

Õpilaste individuaalsete järelduste tutvustamine kaasõpilastele, nende võrdlemine ning töölehel soovitatud küsimuste arutamine kogu klassiga. Arutelu käigus tekkinud küsimused võivad sobidaõpilastele iseseisva uurimistöö teemadeks.

Tunnis õpitu kinnistamiseks ja järgmiseks tunniks ettevalmistamiseks kuulavad õpilased kodus audiomaterjale „Suguhaigused – tark räägib” (4:00 min) ja lahendavad „Sugulisel teel levivate haiguste“ testi.

II

Rühmades tehtud järelduste tutvustamine kaasõpilastele, nende võrdlemine ning töölehel soovitatud küsimuste arutamine kogu klassiga. Arutelu käigus tekkinud küsimused võivad sobida õpilastele iseseisva uurimistöö teemadeks.

Tööleht sisaldab ka lisaülesandeid, mida on võimalik anda õpilastele kodusteks ülesanneteks.